Bolsøybrua er en del av fylkesvei 64. Veistykket som brua ligger på kalles Skålavegen, som går fra Skålahalvøya, over Bolsøybrua og Bolsøya og gjennom Fannefjordtunnelen til Årø like øst for Molde. Veiprosjektet ble åpnet 24. mai 1991, og var bompengefinansiert til det var nedbetalt sommeren 2005, etter en 14 års innkrevingsperiode. Skålavegen erstattet fergeforbindelsen mellom Grønneset og Lønset på nordsiden av Fannefjorden.